
משרד החינוך מעוניין להתקשר עם ארגון גשר מפעלים חינוכיים 580054062 לצורך ביצוע תוכנית : קונגרס הנוער היהודי ציוני עולמי – מסע 
מטרת  התוכנית

הקמת מנהיגות נוער יהודית  ציונית עולמית, בחינוך הבלתי פורמלי  ויצירת מסגרת ליוזמות נוער ולרשת נוער עולמית לקידום הזהות היהודית המשותפת לבני נוער מישראל ומהתפוצות תוך הבנת הגיוון והשונות בין הקבוצות בעולם היהודי לצד חיזוק הקשר בין ישראל ותפוצות , תוך הגברת המודעות והחשיבות לשילוב של הקשר והזהות היהודית המגוונת.   
התכנית משלבת הכשרה מסע פדגוגי ופיזי כולל יצירת מיזמים של בני הנוער בתכנית. הם יעברו מסע של זהות, שייכות ואחריות שהיישום שלו יהיה בשתי פעימות. יתחיל בהכשרות בארץ ובמדינות שונות בעולם, דרך מסע מבודפשט דרך אוסטוריה לבאזל בכינוס באספה ברוח הקונגרס הציוני הראשון כפי שהתקיים בבאזל באוגוסט 1897 וימשיך לפעימה שניה בישראל דרך הנגב, העוטף, הצפון עד ירושלים ובמסגרתו ינוסח החזון הציוני העכשווי של הנוער העולמי ותוקם בבאזל מנהיגות הנוער הציוני העולמי. בני הנוער יפתחו שייכות בתחושה שהם חלק ממשהו גדול, יבחרו מכלל הקהילות היהודיות בעולם ויפעלו לקידום יוזמות ופרוייקטים להגשמת החזון המשותף.
בשנת תשפ"ו מערכת החינוך תקדם את הנושא השנתי "שורשי עמ"י – עתיד, מורשת ויזמות ותזמין את מנהיגות הנוער העולמית למסע חינוכי החושף ומעמיק את השורשים ההיסטוריים, התרבותיים, המשפחתיים והערכיים ליכולת שלהם להשפיע כסוכני שינוי ולעצב את עתיד החברה במדינת ישראל ובעולם היהודי בשילוב חשיבה יצירתית ויזמות.
הגדרת המטרות:
1. חיזוק הקשר – בין בני נוער ממדינת ישראל לקהילות יהודיות בתפוצות באמצעות למידה והכרות מעמיקה וחיבור בני הנוער יהודים ציונים מרחבי העולם וישראל
2. חיזוק האתוס הציוני – בכלים עכשוויים על ידי נוער יהודי ברחבי העולם. תפיסה שתקדם את אמנת הנוער הציוני – יהודי.
3. יצירת מיזמים יהודיים -ציוניים של הנוער שיקדמו את החזון ברחבי העולם היהודי בארץ ובעולם ויקדמו את ארץ ישראל ומדינת ישראל – שיהוו אחזקה ותמיכה בישראל ומחוץ לישראל: בתחומים שונים כגון: חינוך, מדע, תרבות, ספורט כחלק מתפיסת השתתפות בהרחבתם של מפעילי פיתוח בארץ ישראל.
פיתוח שכבת מנהיגות נוער יהודי ציוני עולמי – הקמת מועצת נוער יהודית ציונית מכל העולם היהודי שתייצג את הנוער היהודי בעולם בזיקה למדינת ישראל באמצעות מערכת החינוך ואף עידוד עלייה.
פירוט התוכנית:
יישום התכנית יתרחש בשתי פעימות ובתהליכי הכשרה לפני, תוך כדי ואחרי: 

הפעימה הראשונה לאחר מיונים ובחירת המשתתפים ותהליכי הכשרה בזום ובמפגשים פיזיים לישראלים, תתקיים במסע של 4 ימים באירופה מבודפשט, אוסטריה ובבאזל - שוויץ, במקום בו נערך הקונגרס הציוני הראשון ואליו הגיעו צירים מהעולם היהודי בסוף המאה ה 19. 
הפעימה השנייה תתקיים כחצי שנה לאחר מכן בחודש התקומה למשך 5 ימים בדרום, בצפון ובירושלים. החל ממדרשת בן גוריון, מקום בו החזון קרם עור וגידים ובעקבות המלחמה בדרום ובצפון ויסתיים בירושלים בירת ישראל שמסמלת את ההגשמה התקומה האמונה והתקווה.

לתכנית מספר שלבים:

שלב ראשון: בחירת נציגות מתוך תכניות המנהיגות בארץ ובתי ספר יהודיים ומסגרות החינוך הבלתי פורמלי מישראל ומהעולם היהודי.

שלב השני: קיום הכשרה לנוער ולצוותים המלווים

שלב שלישי המסע בשתי הפעימות: האחת המסע מבודפשט לבאזל למשך ארבעה ימים והשנייה התכנסות בישראל כחצי שנה אחרי לחמישה ימים נוספים בחודש התקומה.
שלב רביעי: הקמת מועצת נוער יהודית-ציונית עולמית בבאזל – מנהיגות שתייצג את הנוער היהודי העולמי והישראלי לשנים הבאות.
שלב חמישי: פיתוח מיזמים ופרויקטים וליווי בני הנוער והצוותים המחנכים בפיתוחם בארץ ובמדינות שמהם יגיעו לפעימה הראשונה בחו"ל, ויישומם לאחר המסע. המיזמים יוצגו כחלק מהמסע בפעימה השנייה בישראל.

שלב שישי: הצגת המיזמים בפני השותפים ומקבלי החלטות במדינת ישראל בפעימה השנייה בירושלים.
תוצאות מצופות מהמשתתפים:

· חיזוק זהותם היהודית של הנוער ממערכת החינוך בזיקה לנוער בתפוצות תוך מודעות וכבוד לרב גוניותה של היהודות   על בסיס עבר, הווה ועתיד 
· יהוו סוכני שינוי מובילים בהגשמת אמנת הנוער הציוני תוך חשיפה לשורשים המשותפים מהם צמחו
· יפעילו מיזמים שיחזקו את האתוס הציוני של הנוער היהודי בישראל ובעולם
· יצרו מעגלי השפעה בקהילתם המקומית (משפחות עמיתים ועוד)
· יבנו קשרים משמעותיים וארוכי טווח אחד עם השני
· ירגישו שייכים ואחראים לישראל ולעם היהודי מתוך חשיפה לשורשים ההיסטוריים, התרבותיים, המשפחתיים והערכיים וליכולת שלהם להשפיע ולעצב את עתיד החברה במדינת ישראל בשילוב יצירתיות ויזמות.
תוצרים מצופים:

· מועצת מנהיגות נוער יהודית ציונית נבחרת כפי שהוקמה בקונגרס הציוני הראשון בראשותו של בנימין זאב הרצל, שתהיה אמונה על המשך הקשר עם הנוער שהשתתף בתכנית בהובלה וייצוג הנוער היהודי בעולם במעגלים רחבים יותר.
· אמנת הנוער הציוני – התחייבות לקידום תהליכי ציונות נוער חדשה לשנים הבאות
· מיזמים משותפים של מנהיגויות הנוער בארץ ובקהילות היהודיות בעולם שיקדמו את מדינת ישראל והקשר עם הקהילות היהודיות בעולם
עידוד עליה
היקף פעילות מתוכנן

סה"כ המשתתפים כ 550 
 כ 208 בני נוער מישראל כמספר הצירים שהיו בקונגרס באזל של בשנת 1897 ועוד כ 208 בני נוער מכ 45 מדינות שונות. סה"כ 416 בני נוער 
134 צוותים המורכבים מצוותי חינוך, מנחים, מדריכים, אבטחה מלווים ואח"מים.
תקופת ההתקשרות המתוכננת: 10/8/25 עד ה 31/12/25
עלות 5,402,433 ₪ (חלקו של המשרד 2,700,000 ₪ היתרה ממקורות בהתאם לנספח התקציבי)
ככל שיש גורם נוסף המסוגל לבצע את הפעילות, יפנה בהצעה מתאימה כאשר עליו לקחת בחשבון כי עליו לעמוד בדרישות הבאות: (יש להגדיר דרישות סף מדידות/כמותיות).
· נסיון בתכניות המשלבות את היבטי התפוצות עם זהות יהודית והעמקת הקשר בין הקבוצות השונות בישראל תוך ערבות הדדית – השילוב בנהם.
· נסיון בהוצאת משלחות למדינות שונות בעולם כולל באירופה.
· ניסיון בתכניות המקדמות שיח, מפגש והידברות בין: דתיים וחילוניים, חרדים ומסורתיים בישראל.
· ניסיון בתכניות המקדמות את הקשר בין בכירים, בעלי תפקידים וצעירים מישראל לבין מחנכים, אנשי ציבור, ובעלי תפקידים כולל צעירים ונוער ממדינות שונות בתפוצה.
· ניסיון מוכח בתכניות בינלאומיות
· העמדת צוות מנחים בתחום תפוצות וזהות יהודית
· ניסיון בטיפוח מנהיגות ויזמות חברתית.
· ככל שהמציע הוא גוף משפטי מאוגד עליו להיות רשום ברשם רשמי, על הגוף המציע להיות עוסק מורשה/מלכ"ר. על הגוף המציע לנהל ספרי חשבונות כחוק. אם הגוף המציע הינו עמותה/חברה לתועלת הציבור עליו להיות בעל אישור על ניהול תקין תקף מטעם רשם העמותות או רשם התאגידים.
	

	

	


· אם יתקבלו הצעות נוספות, המשרד יפעל באופן הבא:


